  Туспуктэм: Майя Бывальцева Майя Бывальцева 0+ 11-тӥ куарусёнэ, Юэмлэсь возькон огъяросси нуналэ, Ижкарын Космонавтъёслэн парказы «Я и моя здоровая семья» кар фестиваль ортчоз. Со сярысь Удмуртиысь тазалыкез утёнъя министерстволэн пресс-службаез ивортӥз. Семья фестивале пыриськисьёс понна квестъёс, крезьгуро коллективъёслэн концертсы, ӵошатсконъёс радъялозы. Со сяна, Ижысь атайёслэн кенешсылэн командаез пыриськемен волейболъя турнир ортчоз. Нимысьтыз палаткаосын вань мылдкыд карисьёс наркологъёслэсь но психологъёслэсь визь-кенеш басьтыны, ВИЧ-инфекцилы тест лэсьтыны быгатозы. Ужрад 12 часын кутскоз. « Ваньмыз тодо, кудӟытӥсь юонъёс шоры учконэз адямилэн пинал дырысеныз кылдэ. Нылпи анай-атаезлэсь адӟем каре. Соин ик сазь но тазалыко улӥсь семьялэсь дунлыксэ возьматыны туж кулэ. Семьялэсь, кытын анай-атайёс ваньмон дырзэс пиналъёсынызы ортчыто, спортэн выро. Сыӵе семьяын будэм адями бадӟым дыръяз мултэс юонлэсь утемынгес луэ » Артём Школяр, Элькун наркодиспансерлэн валтӥсь эмчиез 11-тӥ куарусёнэ Удмуртиын кудыӟытӥсь юонъёсын вузкарыны ӧвӧл лэземын. Та нуналэ элькунын тазалыко улонлы сӥзем пӧртэм ужрадъёс ортчозы. Элькун наркодиспансерын оскон телефон ужа, кытчы юонлэсь эмъяськон но реабилитациен герӟаськем юанъёсын вазиськыны луэ, солэн номерез: +7 (3412) 715-333. Тегъёс: Удмуртия Ижкар семья фестиваль  